ประกาศบริษัท ปตท. จำกัด (มหาชน) เรื่อง  การสำรวจเพื่อสร้างระบบการขนส่งปิโตรเลียมทางท่อโครงการท่อส่งก๊าซธรรมชาติ เส้นที่ 3 ในทะเลและบนบก (ตะวันตก) จังหวัดเพชรบุรี จังหวัดสมุทรสงคราม จังหวัดสมุทรสาคร และจังหวัดราชบุรี

ประกาศบริษัท ปตท
ประกาศบริษัท
ปตท. จำกัด (มหาชน)
เรื่อง
การสำรวจเพื่อสร้างระบบการขนส่งปิโตรเลียมทางท่อ
โครงการท่อส่งก๊าซธรรมชาติ
เส้นที่ ๓ ในทะเลและบนบก
(ตะวันตก)
จังหวัดเพชรบุรี จังหวัดสมุทรสงคราม
จังหวัดสมุทรสาคร
และจังหวัดราชบุรี
 

ด้วยบริษัท ปตท. จำกัด (มหาชน) มีความจำเป็นจะต้องดำเนินการสำรวจเพื่อสร้างระบบการขนส่งปิโตรเลียมทางท่อ
ตลอดจนทำการศึกษาผลกระทบทางด้านสิ่งแวดล้อมและความเป็นไปได้ของโครงการ
ในการนำก๊าซธรรมชาติมาพัฒนาใช้เป็นเชื้อเพลิงในการผลิตกระแสไฟฟ้า
รองรับการขยายตัวทางเศรษฐกิจ อุตสาหกรรมอันเป็นประโยชน์ในทางเศรษฐกิจและความมั่นคงของประเทศ

อาศัยอำนาจตามความในมาตรา ๔
แห่งพระราชกฤษฎีกากำหนดอำนาจ สิทธิและประโยชน์ ของบริษัท ปตท. จำกัด (มหาชน) พ.ศ.
๒๕๔๔ กรรมการผู้จัดการใหญ่ บริษัท ปตท. จำกัด (มหาชน)
จึงประกาศให้ทราบโดยทั่วกันว่า บริษัท ปตท. จำกัด (มหาชน) จะดำเนินการสำรวจเพื่อสร้างระบบการขนส่งปิโตรเลียมทางท่อโครงการท่อส่งก๊าซธรรมชาติ
เส้นที่ ๓ ในทะเลและบนบก (ตะวันตก)
โดยเริ่มต้นจากจุดแยกระบบท่อส่งก๊าซธรรมชาติในทะเลไปยังชายฝั่ง
เพื่อเชื่อมต่อระบบท่อส่งก๊าซธรรมชาติไปยังศูนย์ปฏิบัติการระบบท่อเขต ๕
ท้องที่อำเภอเมืองราชบุรี จังหวัดราชบุรี ผ่านพื้นที่บนบกในท้องที่อำเภอชะอำ
อำเภอบ้านแหลม อำเภอท่ายาง อำเภอบ้านลาด อำเภอเขาย้อย อำเภอเมืองเพชรบุรี
จังหวัดเพชรบุรี อำเภออัมพวา อำเภอบางคนที อำเภอเมืองสมุทรสงคราม
จังหวัดสมุทรสงคราม อำเภอบ้านแพ้ว อำเภอเมืองสมุทรสาคร จังหวัดสมุทรสาคร และอำเภอปากท่อ
อำเภอดำเนินสะดวก อำเภอเมืองราชบุรี จังหวัดราชบุรี ตามแผนที่แนบท้ายประกาศฉบับนี้

ทั้งนี้
ตั้งแต่บัดนี้เป็นต้นไป[๑]


ประกาศ
ณ วันที่ ๖ ตุลาคม พ.ศ. ๒๕๔๖
ประเสริฐ บุญสัมพันธ์
กรรมการผู้จัดการใหญ่






[เอกสารแนบท้าย]

๑. ท้องที่สำรวจเพื่อสร้างระบบการขนส่งปิโตรเลียมทางท่อ

(ดูข้อมูลจากภาพกฎหมาย)


























ศุภชัย/พิมพ์
๑๐
มีนาคม ๒๕๔๗
พัชรินทร์/จีระ/ตรวจ
๑๒ เมษายน
๒๕๔๗
A+B

ศิริยา/แก้ไข
๒๗
มกราคม ๒๕๔๙

[๑] ราชกิจจานุเบกษา
เล่ม ๑๒๐/ตอนพิเศษ ๑๒๔ ง/หน้า ๔๘/๓๑ ตุลาคม ๒๕๔๖